Sur President, irridu ngħidu li dan huwa Abbozz ta' Liġi li permezz tiegħu qegħdin nimplimentaw dak li qbilna fuqu fil-budget. Dak li jiġi dikjarat mill-Ministru tal-Finanzi, wara jrid jiġi tradott, mhux fil-partijiet kollha imma f'numru ta' partijiet, f'liġi. Din hi li aħna qegħdin niddiskutu hawnhekk is-Sinjurija Tiegħek. Ekonomija Soda, f'Demokrazija Soda. Wieħed jirrealizza, minn dak li hawn u minn dak li sema', li fir-realtà, dan il-gvern huwa werriet ta' żewġ affarijiet importanti. L-ewwel nett, huwa werriet ta' ekonomija soda, ekonomija b'saħħitha, ekonomija li miexja 'l quddiem u ekonomija li, jekk kemm-il darba jkollha direzzjoni tajba u jkollha dawk il-miżuri tajbin biex ikomplu jqabdu n-nar, tkompli tiżviluppa u timxi 'l quddiem. Dak hu li nawguraw. Fl-istess ħin, dan il-gvern il-ġdid wiret ukoll demokrazija soda u għax aħna bnejna d-demokrazija soda, f'dan il-pajjiż għandna ekonomija soda. Ma jistax ikollok sitwazzjoni fejn m'għandekx demokrazija tajba u għandek ekonomija soda. L-ekonomija soda qiegħda hemm għ x għandek demokrazija li hija soda. F'dan il-pajjiż għandna l-vantaġġ li nistgħu ngħidu b'mod ċar li għandna istituzzjonijiet demokratiċi li jagħmlu l-partijiet tagħhom, jaħdmu tajjeb, jiffunzjonaw tajjeb, u għalhekk minħabba l-garanziji li bnejna tul dawn iż-żmennijiet, pajjiżna huwa fuq quddiem f'diversi affarijiet ma' pajjiżi oħrajn fl-Unjoni Ewropea kif ukoll fid-dinja. Ir-rating ta' pajjiżna għar-rigward il-livell ta' demokrazija huwa wieħed għoli u min-naħa l-oħra r-rating tagħna għar-rigward l-ekonomija huwa għoli. Wieħed irid jgħid li, għal kuntrarju ta' dak li wieħed jista' jimmaġina, is-sitwazzjoni evolviet f'dan il-pajjiż pożittivament, evolviet tajjeb, li permezz tagħha għandna budget, miżuri ta' budget li qegħdin jissodaw l-ekonomija għax għandna demokrazija b'saħħitha. Dawn il-miżuri tal-budget huma miżuri li l-Ministru tal-Finanzi li nawgurawlu għamel sewwa li kompla jimxi fuq l-istess linji tal-Ministru tal-Finanzi ta' qabel. Irrid ngħid li l-Ministru tal-Finanzi ta' qabel, l-Onor. Tonio Fenech, ħa ħsieb li jżomm numru ta' prijoritajiet ċari ta' kif u għandu jsir l-infiq f'pajjiżna. Ovvjament, kull ministeru, kull dipartiment, jixtieq li jkollu ferm iktar flus milli attwalment jkun ġie allokat lilu mill-ministru tal-finanzi. Ċert mhux forsi, li l-Ministru għall-Finanzi, l-Onor. Scicluna, diġà beda jirċievi numru ta' tabliet, minn dipartiment varji u mingħand ministeri varji fejn kulħadd jagħmel it-talbiet partikolari tiegħu. Ċert li l-Ministru mhux se jitlaq jiġri jew inkella jimpressjona mill-ewwel ruħu fuq dawn it-talbiet, u jindaga u jara l-isfont ta' kull talba kif issir. Però hija proċedura interna fiċ-ċivil li ssir, ssir b'mod tajjeb, issir b'mod burokratiku, għax il-burokrazija fiha l-aspett negattiv u l-aspett pożittiv; anzi, l-burokrazija għandna sehem peġġorattiv u sens miljorattiv. Però, l-burokrazija hija neċċessarja għax għandek struttura li biha taħdem Zammejna Prijoritajiet Sodi. Tul il-leġislatura li għaddiet żammejna b'mod ċar il-prijoritajiet tal-infiq fejn irid isir, kif irid isir, u fuq liema dipartimenti jrid isir. Il-ħames snin li għaddew kienu ħames snin fejn il-prijorità nazzjonali tagħna kienet l-ekonomija. Lill-ekonomija rnexxilna nżommuha taħdem il-quddiem, żammejna r-rata ta' tkabbir f'postu, żammejna rata tal-ħolqien tax-xogħol tajjeb u żammejna wkoll ir-rata tad-defeċit ta' pajjiżna b'mod kemm jista' jkun sostnut u kontrollat. Però, dan, biex seta' jsir, sar għax il-Ministru tal-Finanzi kien ċar fid-direzzjoni u fl-istess ħin kien iebes mad-diversi dipartimenti u mad-diversi ministeri, biex iżomm x'jista' jintnefaq u x'ma jistax jintnefaq. L-infieq li sar fil-ħames snin li għaddew kien kontrollat, kemm fir-rikorrent kif ukoll fil-kapital. Però, minkejja dan il-kontroll u minkejja dak kollu li ġejna kritikati fuqu, illum il-ġurnata qegħdin ngħaddu żgur il-pajjiżna bħala wieħed sod għal dan il-Gvern ġdid, biex jaħdem u jimxi 'l-quddiem. Ngħid li m'għandux skużi dan il-Gvern fuq l-istat tal-affarijiet kif ġew imħollija lilu. Ġew imħollija tajjeb, ġew imħollija mod li jista' jaħdem 'l quddiem, għandu l-libertà, għandu ċertu spazju ekonomiku li jaħdem 'l quddiem. Allura aħna nħarsu b'mod ta' attenzjoni għalfejn huwa sejjer, dan il-Gvern, x'prijoritajiet se jagħżel u kif se jieħu ħsieb li jkollu verament nies li huma kapaċi fid-dipartimenti kollha biex imexxi l-affarijiet b'mod tajjeb. Ezekuzzjoni tal-Ordnijiet Ministerjali. Ilkoll nafu li kellna esperjenza ministerjali li altru l-volontà tal-ministru, altru l-ordnijiet tal-ministru, imbagħad altru l-persuni li jridu jesegwuhom. Hemmhekk huwa determinanti li mhux biss il-Ministru għall-Finanzi, imma l-ministri kollha, jieħdu ħsieb li ma jagħmlux bħala prijorità li jappuntaw nies li huma sempliċement jaħsbu li huma alleati magħhom jew jaħsbu li huma ta' simpatiji tal-partit tagħhom, imma jieħdu ħsieb dejjem li l-persuni li huma jagħmlu jkunu nies li għandhom konexxenza taċ-ċivil, għandhom l-esperjenza fis-settur u kapaċi jieħdu ħsieb imexxu 'l-quddiem id-dipartimenti li llum il-ġurnata m'għadx għandhom jiffaċċjaw il-problemi ta' 30 sena ilu, ta' 25 sena ilu. Minn mindu pajjiżna daħal-fl-Unjoni Ewropea, l-problemi li diversi kapijiet ta' dipartimenti jridu jiffaċċjaw huma verament differenti u ta' komplikazzjonijiet – biex ngħidulhom hekk – li qatt qabel ma saru. Irrid ngħid li tul dawn is-sitt ġimgħat – jien mhux se nitlaq niġri u nagħmel ġudizzji affrattati – rajt diversi persuni ta' esperjenza li jitneħħew f'ġurnata, jiġu trasferiti minn post għall-post ieħor, nies li għandhom konoxxenza tas-suġġett, li għamlu diversi affarijiet tajba, li kienu f'diversi ġlidied kontra l-kriminalità, li f'daqqa waħda, għal raġuni jew oħra, dawn sabu lilhom infushom imwarrbin mid-dipartiment u mqegħdin f'dipartimenti oħrajn. Telf ta Memorja Istituzzjonali. Kulħadd irid joqgħod attent, għax id-deċiżjonijiet li jittieħdu f'dan il-kamp għandhom ukoll, mhux biss rifless – biex ngħidu hekk – politiku, però iktar minn dan għandhom rifless lejn it-trasparenza u l-kontabilità ta' kif ittieħdu ċertu deċiżjonijiet; id-deċiżjonijiet li permezz tagħhom ċerti nies twarrbu minn post għall-ieħor, naħseb li ma ġewx neħuda tajjeb, ġew meħuda malajr u wisq nibża' li fl-aħħar tal-ġurnata huwa l-poplu Malti li se jbagħti tad-deċiżjonijiet affrettati li ttieħdu. Il-memorja istutuzzjonali, l-esperjenza li tinġabar, ix-xogħol kollu li wieħed jkun għamel, dawn, f'ħakka t'għajn, f'diversi dipartimenti, speċjalment fis-settur tal-intern ġew mitlufa f'ħakka t'għajn. Naħseb li dawn huwa żball u wieħed irid joqgħod attent ħafna għax fin-nofs hemm il-ħajjiet tan-nies. Naħseb li wieħed irid żgur jgħaqqad żewġ affarijiet importanti: l-ewwel, li d-demokrazija titlob li jkun hemm verament akkontabilità ta' għala tneħħew ċertu nies, għal-liema raġuni, u t-tieni; li jkun hemm imbagħad attenzjoni mogħtija għal dak li għada pitgħada se jkollhom jiffaċċjaw nies li huma kompletament ġodda f'setturi li huma setturi delikati ħafna. Akkademja ghall-Korp tal-Pulizija. Jien ħadt pjeċir li dan il-Ministru għall-Finanzi ħa ħsieb li jibqa' jżomm l-istess baġit, bejn wieħed u ieħor, rigward tas-settur tal-pulizija kif ukoll għas-settur tal-ġustizzja. Is-settur tal-intern u s-settur tal-ġustizzja żammew bejn wieħed u ieħor l-istess ta' flus. B'dan il- ta' flus, tul l-aħħar ħames snin, aħna rnexxilna nagħmlu diversi affarijiet tajbin. Jien ħa nitkellem fuq affarijiet żgħar. Pereżempju, l-akkademja tal-pulizija. Ħadt pjeċir nisma' il-Ministru jgħid li daqt ħa jinfetaħ. Irrid infakkar li fis-sena 2011 ħareġ il-permess tiegħu u f'Lulju jew Ġunju 2011 beda x-xogħol li permess tiegħu l-akkademja tal-pulizija bdiet tinbena. Fortunatament, b'mertu tal-Kummissarju tal-Pulizija ta' qabel, din l-akkademja tal-pulizija llum qiegħda f'pożizzjoni li tinfetaħ. Il-vantaġġ kbir tal-akkademja tal-pulizija huwa kbir. Jiena, waħda mill-prijoritajiet li jien kelli bħala ministru tal-intern kienet li tissoda l-akkademja tal-pulizija, tissoda t-taħriġ tal-membri tal-korp tal-pulizija, tissoda t-tagħlim għar-rekluti l-ġodda, u konna ħadna ħsieb li qabel dħalna għall-proġett bħal dan li naraw akkademji tal-pulizija barra minn Malta xi jsarfu u x'ma jsarfux. Nieħu pjeċir nara li mhux biss inżamm il-baġit li kien għad-dispożizzjoni tal-korp tal-pulizija, imma li attwalment ġie u l-akkademja tal-pulizija, jekk kollox imur tajjeb, se tkun operattiva u se tkun operattiva f'Ta' Kandja. Naħseb li dan huwa tajjeb li jsir. Registrar tal-Interrogazzjonijiet Progett Taghna. L-istess ħadt pjeċir li l-proġett li kellna sabiex l-interrogazzjonijiet li jsirut fid-depot tal-puliżija jidbew jiġu reġistrati b' konna dħalna f'proġett, li dak il-proġett sostnejnih u qed nieħdu pjeċir li diġà huma installati dawn il- , jiġifieri l-interrogazzjoni li ssir tiġi reġistrata; li huwa pass importanti li aħna dħalna għalih. Irrid ngħid li nieħu pj ċir nara li kien għad hemm u baqa' jinżamm f'dan il-baġit numru ta' flus sabiex il-korp tal-pulizija jkompli jagħmel it-tibdil li żgur minn-natura tiegħu huwa neċċessarju. Nappella b'mod partikolari lill-Ministru għall-Finanzi biex fis-snin li ġejjin iżomm dejjem f'moħħu li l-korp tal-pulizija m'għandux jiġi relegat u l-kapital tiegħu ma jibqax jinżamm fil-livelli li aħna bil-mod il-mod tellajnih. Progetti Futuri ghandhom pediment sod. Però, dak huwa għall-futur. L-istess irrid ngħid għar-rigward tall-ġustizzja. Il-qrati tagħna, irid ngħid li għamilna ħafna xogħol, sar ħafna xogħol ġol-qorti li ppermetta żewġ affarijiet importanti; ippermetti li nkabbru l-infrastruttura tal-qorti u fl-istess ħin li nieħdu ħsieb li ndaħħlu iktar mekkaniżmi li permezz tagħhom aħna nkunu nistgħu nnaqqsu fid-dewmin tal-kawżi ġol-qorti. Infakkar li fis-snin li għaddew daħħalna numru ta' miżuri li ppermettew li diversi każijiet jonqsilhom iż-żmien li qabel kienu jieħdu biex jiġu deċiżi. L-ittri uffiċjali eżekuttiva hija . L-issudar taċ-ċentru tal-arbitraġġ L-istess, l-introduzzjoni taċ-ċentri ta' medjazzjoni. Kif ukoll dak ta' kif jiġu eżegwiti s-sentenzi tal-qorti; dak li aħna nsejjħu l-mandati Hawn irrid ngħid li pajjiżna, anke fuq l-aspett ta' teknoloġija huwa avvanzat ħafna. Nappella biex dak li sar tajjeb li baqa' jżomm l-istess flus għad-diżpozzjoni tal-qorti sabiex l-infrastruttura tal-IT li hemm hemmhekk tkompli tiġi ssudata. Irrid infakkar li ġol-qorti llum hemm infrastruttura li hija verament avvanzati u llum hemm ukoll apparat kompletament ġdid li kien irnexxilna nġibu l-fondi għalih, li permezz tiegħu, ġol-qorti għandek li huma ferm iktar qawwija u faċilitajiet li huma ferm aqwa minn ta' pajjiżi oħrajn. L-istess għandu jingħad għar-rigward l-użu tat-teknoloġija u l-informatika; li wieħed jinforma b'mod realistiku dak kollu li l-qorti qiegħda tagħmel xahar wara xahar. Irrid infakkar li aħna fost il-ftit pajjiżi, jekk mhux l-uniku pajjiż fl-Ewropa li kull xahar ninfurmaw kemm daħlu kawżi ġodda, f'kull qorti, ngħidu kemm-il kawża ġiet deċiża, kemm-il kawża ġiet ċeduta. Mhux biss, għandna wkoll sistema li darba kull sitt xuhur noħorġu l-istatistika ta' kemm kawżi ilhom pendenti u quddiem min ilhom pendenti. Allura, l-informatika li għandna hija verament avvanzata u ferm iktar 'l quddiem minn ta' stati u ta' pajjiżi oħra. Rapport Zbaljat mill-Kummissjoni Ewropeja. F'dan is-sens, jekk tippermettili Onor. Ministru, xtaqt nagħmel parentiżi żgħira u ngħid li rajt li l-Kummissjoni Ewropea reċentament ippubblikat dak li sejjħet Irrid nuri d-diżapprovazzjoni tiegħi għall-mod ta' kif il-Kummissjoni wasslet biex toħroġ dan ir-rapport. Fl-opinjoni tiegħi dan huwa rapport li ma humiex ta' livell li wieħed kien jippretendi. Ċert li kieku kont jien ministru kont nagħti żewġ kelmiet lill-Kummissjoni fuq il-mod ta' kif waslet għall-figuri tagħha. L-istess jgħid rapport jgħid li huma sabu diversi diffikultajiet għall-mod wasslu biex jieħdu d- Jien rajt fuq fuq dak li hawn f'dan ir-rapport. Bir-rispett kollu naħseb li dan ir-rapport ma jagħmilx ġieħ lill-Kummissjoni għax m'huwiex verament jirrispetta l-figuri. Jitkellem pereżempju, dan ir-rapport fuq . Dan qegħdin nitkellmu fuq każijiet tas-sena 2010. Hawnhekk, il-Kummissjoni waslet – ma nistax nifhem b'liema mod – għall-konklużijiet li l-każijiet quddiem it-tribunal amministrattiv jieħu 2,500 ġurnata biex jiġu deċiżi. Dan meta t-tribunal amministrattiv daħal fis-seħħ fl-2009! Allura dan ifisser li t-tribunal kien iku attiv fl-2010, għal sena waħda! L-iktar li setgħet iddum kawża fit-tribunal ta' reviżjoni amminstrattiva kien ta' 365 ġurnata u mhux 2,500 ġurnata! Audit mill-Kunsill tal-Ewropa. Dan apparti mill-fatt li dan ir-rapport kull ma qiegħed jagħmel huwa li jikkopja ħafna mill-informazzjoni fis-CEPEJ li hija l-organizzazzjoni li hemm fil-Kunsill tal-Ewropa, li jien ħallejt lill-Ministru ta' waraja, l-Onor. Manuel Mallia, li qed nieħu pjeċir narah hawnhekk, minkejja li m'għandekx l-isem ta' ministru tal-ġustizzja, però xorta waħda Però, niġbed l-attenzjoni tal-Ministru li aħna konna bdejna rapport mas-CEPEJ, li ebda pajjiż membru fil-Kunsill tal-Ewropa ma kien għamel. Aħna konna tlabna li jsir tal-qrati ta' pajjiżna u kien diġà sar l-ewwel rapprot preliminari. Konna tlabnih fl-2009 u hemm numru ta' rakkmandazzjonijiet li kienu ħarġu fir-rapport preliminari, imbagħad wara kien hemm rapport ieħor li permezz tiegħi suppost ġie rapport fis-sena 2012. L-informazzjoni li għandi hija li hemm dan ir-rapport li wkoll ġie preżentat. Però dan ir-rapport qed jerġa' jieħu informazzjoni minn dak li qalet is-CEPEJ, li hija stess taċċetta li għandha diversi pajjiżi li ma jagħtux l-informazzjoni tajba, ma jagħtux l-informazzjoni preċiża u m'hemmx linearità fir-rapporti. Fl-opinjoni tiegħi dan huwa rapport li ma jagħmilx ġieħ lill-Kummissjoni u wieħed għandu jieħu ħsieb li b'xi mod jew ieħor jgħaddi dan il-messaġġ lill-Kummissarju Vivian Reding, għax m'għandux ikun li jkun hemm dawn it-tipi ta' rapporti. Bini gdid ghall-Qorti tal-Familja. Xtaqt ukoll ngħid li hija ħaġa tajba li jibqa' jsir l-investiment fl-infrastruttura wkoll ġewwa l-qorti. L-infrastruttura ġewwa l-qorti hija importanti minħabba l-fat li fil- tal-2012 kien hemm ċar li tidħol fis-seħħ il-qorti li tieħu ħsieb u tispeċjalizza l-każijiet ta' droga. Dak il-proġett kien, kif kont ħallejtu jien, li l-qorti li llum hija tal-familja, tiċċaqlaq minn hemm, titla' iktar 'l fuq, niftakar fejn kien hemm il-Berġa tas-Sanità, u tidħol hemmhekk il-Qorti tal-Familja l-ġdida. Ir-realtà kienet mill-ewwel li l-Qorti tal-Familja tant ġibdet xogħol lejha, kif ġiet varata li hija stess sabet lilha nnifisha f'pożizzjoni inadegwata. Hemm spazju biżżejjed, hemm diġà numru ta' pjanti li saru, humiex tajbin jew le issa dak jarah il-Ministru, jien kont rajthom li fuqhom wieħed jista' jibda jibni, però, dak huwa pass verament importanti. L-istess, nimmaġina li x-xogħol ġol-bini ta' wara l-qorti baqa' jsir u permezz tiegħu se jkollok ukoll numru ta' spazji ġol-qorti li jiġu liberati u numru ta' mħallfin, maġistrati jew li jkunu jistgħu jiċċaqilqu l-parti ta' wara tal-qorti u fl-istess ħin ikun hemm post iktar deċenti u preżentabbli, kemm fejn jaħdmu, kif ukoll fejn jiltaqgħu ma' diversi persuni distinti minn barra minn Malta. Jien, tul iż-żmien li domt Ministru kelli l-opportunità li jkolli numru ta' ministri tal-ġustizzja li ġew hawn Malta u ltaqgħu wkoll mal-Prim Imħallef, kif ukoll numru ta' Prim Imħallfin minn pajjiżi oħrajn. Ovvjament, iktar ma jkun hemm minn dawn il-passi 'l quddiem, tant aħjar. Intern u Gustizzja Pedestalli tad-Demokrazija. Allura, għidt konnu u għidt dan kollu fuq il-ġustizzja u fuq l-intern għax dawn huma żewġ pedestalli tad-demokrazija. Mingħajrhom pajjiżna jitlef ħafna mit-tessut demokiratiku tiegħu. L-indipendenza tal-qrati tagħna hija għolja ħafna, hija b'saħħitha ħafna. Hekk għandha tkun u hekk għandha tibqa'. Allaħares xiħadd imur lura milli b'xi mod jagħmel xi interferenza fix-xogħol tal-ġudikatura. Jien, bħala ministru kont ħadt ħsieb li nnaqqas kwalunkwe ħaġa li kienet reżidwu minn żmien l-antik li fih il-ministru tal-ġustizzja seta' b'xi mod jkollu kontroll fil-ħidma tal-indipendenza tal-ġudikatura. Allura, li huwa żgur huwa li l-pajjiż qiegħed 'l quddiem, qiegħed sod. Nittamaw li jibqa' sod. Nittamaw li jibqa' jiġi ssudat b'deċiżjonijiet politiċi li huma tajbin u li jibqgħu jissudaw lill-ekonomija u jibqgħu jissudaw id-demokrazija.
Diskors fil-Parlament "Budgetary Measures Implementaion Bill no 1".